F & M

***F&nbsp;& M*** (, )&nbsp;— другі студыйны альбом нямецка-швэдзкага супэргурта Lindemann, з удзелам фронтмэна Rammstein Тыля Ліндэмана й Пэтэра Тэгтгрэна, заснавальніка Hypocrisy і Pain. Альбом выйшаў 22 лістапада 2019 году на лэйблах Universal і Vertigo Berlin.

Пяць песьняў з альбома былі выдадзеныя ў якасьці самотнікаў: «Mathematik», «Steh auf», «Ich weiß es nicht», «Knebel» і «Platz Eins» . «Steh auf» дасягнуў восьмай пазыцыі ў нямецкіх чартах.

Вакаліст Тыль Ліндэман вяртаецца да сьпеву на нямецкай мове ў гэтым альбоме, у адрозьненьне ад дэбютнага альбома гурта *[[Skills in Pills]]*, які ён сьпяваў цалкам на ангельскай мове (акрамя «G-spot Michael»).

## Вокладкі
Альбом мае тры вокладкі.

### Чорна-белая вокладка
Пад надпісам «LINDEMANN» намаляваны Тэгтгрэн і Ліндэман з курамі на рукох і гіпсавымі маскамі на тварах. Унізе вокладкі напісана «F&nbsp;& M». Спэцыяльны альбом пераплецены як кніга.

## Гісторыя
14 красавіка 2018 году ў Гамбургу адбылася прэмʼера спэктакля «Hänsel und Gretel», у якім сыграў Тыль Ліндэман. Спэцыяльна для гэтага выступу гурт запісаў 6 кампазыцыяў: «Wer weiß das shon», «Schlaf ein», «Allesfresser», «Sauber», «Knebel» і «Blut». Усе песьні, акрамя «Sauber» былі перазапісаны ў студыйнай якасьці й выпушчаны на альбоме.

18 сьнежня 2018 году, задоўга да анонсу альбома, Lindemann выпусьцілі кліп і песьню «Mathematik» з удзелам нямецкага рэпера Haftbefehl. На наступны дзень песьня была выпушчана ў якасьці самотніка. Альбом быў анансаваны 13 верасьня 2019 году разам з выхадам самотніка «Steh Auf». Кліп на гэтую песьню з удзелам швэдзкага актора Пэтэра Стормарэ выйшаў у той жа дзень.

13 кастрычніка гурт на сваім YouTube-канале падзяліўся невялікім урыўкам песьні «Blut» з новага альбома. Трэці самотнік «Ich weiß es nicht» убачыў сьвет 18 кастрычніка таго ж году. На другім баку пласьцінкі знаходзіўся рэмікс на гэтую песьню папулярнага амэрыканскага гурта Ministry.

21 кастрычніка на YouTube-канале гурта выйшла чорна-белае музычнае відэа на «Ich weiß es nicht», згенераванае нэўрасеткай. 29 кастрычніка 2019 гурт выклаў на свой канал яшчэ адзін урывак, але на гэты раз зь песьні «Allesfresser». 1 лістапада выйшаў самотнік «Knebel» разам з музычным відэа для яго, бесцэнзурная вэрсія якога даступная на сайце *www.knebel-video.com*.

21 лістапада, за дзень да выхаду альбома, гурт апублікаваў тызер да наступнага відэакліпа. Frau&nbsp;& Mann быў выпушчаны 23 лістапада. У кліпе зьняліся таксама Сьвятлана Лабада й Пэтэр Стормарэ, які раней зьняўся ў іншым кліпе гэтай жа групы. F&nbsp;& M выйшаў на лэйблах Universal Music і Vertigo Berlin 22 лістапада 2019 году й стаў даступны для анлайн-праслухоўваньня, на вініле і CD. Апошні выйшаў у двух выданьнях — стандартным і дэлюкс. Вініл жа зьмяшчае іншыя вэрсіі вокладкі альбома.

Да дэлюкс-выданьня CD прыкладаецца 42-старонкавая кніга ў цьвёрдай вокладцы. Вініл, дэлюкс CD і ўсе лічбавыя дэлюкс-выданьні зьмяшчаюць дзьве дадатковыя песьні: «Mathematik» і вэрсію песьні «Ach so gern» ад гурта Pain.

### Гісторыя выпуску

## Самотнікі
На альбоме ёсьць 5 самотнікаў: 

## Сьпіс кампазыцыяў
### Стандартнае выданьне

### Спэцыяльнае выданьне Электроннае выданьне

### Падвойнае LP выданьне

## Чарты

## Сэртыфікацыі

## Крыніцы

Катэгорыя:Альбомы Lindemann
Катэгорыя:Альбомы на нямецкай мове